# Epal

Epal yang dipotong secara melintang, menunjukkan biji

**Epal** (***Malus domestica***) merupakan sejenis tanaman saka berbuah pom dalam genus *Malus* dalam keluarga mawar (*Rosaceae*), dan juga antara tanaman yang paling banyak dicucuk tanam di dunia.

Pokok epal berasal dari Asia Barat, di mana leluhur liarnya masih ditemui. Terdapat lebih daripada 7,500 kultivar (baka) epal yang dikenali di dunia yang mendatangkan pelbagai ciri-ciri yang diingini. Kultivar epal berbeza dari segi hasil tanaman dan saiz mutlak pokok itu, walaupun bercambah dari penanti yang sama.

Bunga, buah, dan daun-daun pokok epal (*Malus domestica*)

Pokok epal kecil dan berdaun luruh, mencapai ketinggian 3 hingga 12 meter (9.8 hingga 39 ka), dengan silara yang lebar dan selalunya amat beranting.[2] Daun-daunnya disusun berselang-seli dan berbentuk bujur ringkas sepanjang 5 – 12 cm dan selebar 3–6 sentimeter (1.2–2.4 in) pada petiol 2 hingga 5 sentimeter (0.79 hingga 2.0 in), dengan hujung yang tajam, tepi bergerigi dan bahagian bawahnya yang sedikit berbulu. Bunga epal mekar pada musim bunga, serentak dengan percambahan daun. Bunganya putih dengan baur merah jambu yang beransur pudar, ada lima kelopak, dan mencapai diameter 2.5 hingga 3.5 sentimeter (0.98 hingga 1.4 in). Buahnya masak pada musim luruh, dan biasanya berdiameter 5 hingga 9 sentimeter (2.0 hingga 3.5 in). Teras buah epal mengandungi lima karpel yang tersusun seperti bintang lima mata, setiap satunya mengandungi satu hingga tiga biji benih.

Leluhurr liar *Malus domestica* ialah *Malus sieversii* yang ditemui hidup secara liar di pergunungan Asia Tengah di Kazakhstan, Kyrgyzstan, Tajikistan, dan Xinjiang, China,[3] and possibly also *Malus sylvestris*.

Pada tahun 2010, sebuah konsortium pimpinan Itali mengumumkan bahawa mereka telah mentafsirkan seluruh genom epal (baka Golden Delicious).[5] Ia mengandungi kira-kira 57,000 gen, jumlah tertinggi pada genom tumbuhan yang dikaji setakat ini dan lebih banyak gen daripada genom manusia (kira-kira 30,000).

Punca kepelbagaian genus *Malus* adalah di Turki timur. Pokok epal mungkin merupakan tumbuhan terawal yang menjadi tanaman pertanian[7]; buah-buahannya diperbaiki melalui proses pemilihan selama ribuan tahun. Iskandar Agung dihargai kerana menemui tumbuhan epal kerdil di Asia Minor pada 300 SM;[2] epal yang dibawanya kembali ke Macedonia mungkin dijadikan leluhur kepada pokok penanti kerdil. Epal musim sejuk yang dipetik pada akhir musim luruh lalu disimpan dalam suhu yang sedikit melebihi takat beku, telah menjadi makanan penting di Asia dan Eropah selama ribuan tahun, dan juga di Argentina dan Amerika Syarikat sejak kedatangan orang Eropah.[7] Epal dibawa masuk ke Amerika Utara bersama kolonis pada abad ke-17,[2] dan dusun orchard pertama di benua Amerika Utara dipercayai berdekatan Boston pada tahun 1625. Pada abad ke-20, projek pengairan di negeri Washington dilancarkan untuk memacu pembangunan industri buah-buahan bernilai ribu jutaan dolar yang diterajui oleh spesies epal.

Sehingga abad ke-20, petani menyimpan epal dalam bilik kalis ibun pada musim sejuk untuk kegunaan diri atau perdagangan. Kemajuan pengangkutan epal segar dengan keretapi atau jalan raya menidakkan keperluan menyimpan.

Teks disediakan dengan Lesen Creative Commons Pengiktirafan/Perkongsian Serupa; terma-terma tambahan mungkin terpakai. Lihat Terma-Terma Penggunaan untuk butiran lanjut.